
8.
Par 2021. gada 1. oktobra telpu patapinājuma līguma, kas noslēgts ar biedrību "Senioru biedrība "Saulgrieži"", pagarināšanu 

2026. gada 2. septembrī Ogres novada pašvaldībā (turpmāk – Pašvaldība) saņemts biedrības "Senioru biedrība "Saulgrieži"", vienotais reģistrācijas numurs 40008159531, juridiskā adrese: Daugavas prospekts 34, Ikšķile, Ogres nov., LV-5052, (turpmāk – Biedrība) valdes priekšsēdētāja Pētera Krastiņa 2026. gada 2. septembra iesniegums “Par telpas Nr.11 Daugavas pr. 34, Ikšķilē, Ogres novadā patapinājuma līguma pagarināšanu” (reģistrēts Pašvaldībā ar Nr. 2-4.1/4520, turpmāk – Iesniegums), kurā Biedrība lūdz pagarināt starp Pašvaldību un Biedrību 2021. gada 1. oktobrī noslēgto telpu patapinājuma līgumu (reģistrēts Pašvaldībā 2021. gada 29. decembrī ar Nr. 10-8.2/2021-96) par Pašvaldībai piederošā nekustamā īpašuma Daugavas prospektā 34, Ikšķilē, Ogres nov., kadastra Nr. 7405 002 0309 (turpmāk – Nekustamais īpašums), sastāvā esošās ēkas (būves) ar kadastra apzīmējumu 7405 002 0309 007 pirmā stāva telpu Nr. 11 31,5 m² platībā (turpmāk – Telpa), nodošanu bezatlīdzības lietošanā (turpmāk – Patapinājuma līgums).
Pamatojoties uz Valsts ieņēmuma dienesta publiskojamo datu bāzes informāciju Biedrībai no 2010. gada 20. jūlija piešķirts sabiedriskā labuma organizācijas statuss, darbības jomā: labdarība, pilsoniskas sabiedrības attīstība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, kultūras veicināšana.
Pamatojoties uz Publiskas personas finanšu līdzekļu un mantas izšķērdēšanas novēršanas likuma 5. pantā noteikto, proti, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, izņemot gadījumus, kad pašvaldība savu mantu nodod lietošanā sabiedriskā labuma organizācijai, Ogres novada pašvaldības dome 2021. gada 9. septembrī pieņēma lēmumu Nr. 2 (prot. Nr. 8) “Par nekustamā īpašuma Daugavas prospektā 34, Ikšķilē, Ogres nov., telpu vienības daļas nodošanu bezatlīdzības lietošanā sabiedriskā labuma organizācijai “Ikšķiles novada pensionāru biedrībai “Saulgrieži”” (turpmāk – Lēmums) ar kuru nolēma nodot bezalīdzības lietošanā sabiedriskā labuma organizācijai Ikšķiles novada pensionāru biedrībai “Saulgrieži” (šobrīd – Biedrība), vienotais reģistrācijas numurs 40008159531, juridiskā adrese: Daugavas prospekts 34, Ikšķile, Ogres nov., LV-5052, Pašvaldībai piederošo Telpu (Pašvaldības īpašuma tiesības nostiprinātas Ikšķiles pilsētās zemesgrāmatas nodalījumā Nr. 321), ar mērķi labdarības un pilsoniskās sabiedrības attīstībai, sabiedrības, it īpaši trūcīgo un sociāli mazaizsargāto personu grupu, sociālās labklājības celšanai, kā arī kultūras veicināšanai.
Saskaņā ar Lēmumu 2021. gada 1. oktobrī ar Ikšķiles novada pensionāru biedrību “Saulgrieži” (šobrīd – Biedrība) noslēgts Patapinājuma līgums par Lēmumā minētās Telpas nodošanu bezatlīdzības lietošanā labdarības un pilsoniskās sabiedrības attīstībai, sabiedrības, it īpaši trūcīgo un sociāli mazaizsargāto personu grupu, sociālās labklājības celšanai, kā arī kultūras veicināšanai, ar termiņu, kamēr Biedrībai ir sabiedriskā labuma organizācijas statuss, bet ne ilgāk kā līdz 2026. gada 30. septembrim.
Iesniegumā Biedrība norāda, ka Telpu izmanto sanāksmēm, mācībām un arī makšķerēšanās tīklu pīšanai Ukrainas aizstāvjiem, un  lūdz uz pieciem gadiem pagarināt noslēgto Patapinājuma līgumu Biedrības mērķu īstenošanai, saglabājot esošā Patapinājuma līguma nosacījumus.
Pašvaldību likuma 4. panta pirmās daļas 9. punktā noteikta viena no pašvaldības autonomajām funkcijām, proti, nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, kā arī Pašvaldību likuma 4. panta pirmās daļas 5. punktā noteikts - sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm.
Ņemot vērā, ka Biedrība saskaņā ar Patapinājuma līgumu sniedz iedzīvotājiem iepriekš minētos pakalpojumus, kas saistīti ar Pašvaldību likumā noteikto Pašvaldības autonomo funkciju izpildi, Pašvaldības autonomo funkciju izpildes nodrošināšanai un sabiedrības interesēs ir lietderīgi turpināt sadarbību ar Biedrību, nodrošinot šo pakalpojumu pieejamību iedzīvotājiem arī turpmāk. Līdz ar to ir nepieciešams pagarināt Patapinājuma līguma termiņu.

Ogres novada pašvaldības dome NOLEMJ:

1. Pagarināt ar biedrību "Senioru biedrība "Saulgrieži"", vienotais reģistrācijas Nr. 40008159531, juridiskā adrese: Daugavas prospekts 34, Ikšķile, Ogres nov., LV-5052 (turpmāk – Biedrība), 2021. gada 1. oktobrī noslēgto telpu patapinājuma līgumu (reģistrēts Ogres novada pašvaldībā 2021. gada 29. decembrī ar Nr. 10-8.2/2021-96, turpmāk – Patapinājuma līgums) par Ogres novada pašvaldībai piederošā nekustamā īpašuma, kas atrodas Daugavas prospektā 34, Ikšķilē, Ogres nov., kadastra Nr. 7405 002 0309, sastāvā esošās ēkas (būves) ar kadastra apzīmējumu 7405 002 0309 007 pirmā stāva telpu Nr. 11 31,5 m² platībā, nodošanu bezatlīdzības lietošanā uz laiku, kamēr Biedrībai ir sabiedriskā labuma organizācijas statuss, bet ne ilgāk par 2031. gada 30. augustu.
2. Pilnvarot Ogres novada Ikšķiles pilsētas un Tīnūžu pagasta apvienības pārvaldi pēc lēmuma spēkā stāšanās organizēt vienošanās par grozījumiem Patapinājuma līgumā noslēgšanu atbilstoši šim lēmumam un normatīvajiem aktiem.
3. Kontroli par lēmuma izpildi uzdot Ogres novada pašvaldības izpilddirektoram.

